കൊച്ചിയിൽ യുവനടിയെ ആക്രമിച്ച കേസിൽ നടൻ ദിലീപ് അറസ്റ്റിലായതോടെ സോഷ്യൽമീഡിയകളിൽ ഒന്നടങ്കം ചർച്ചയായി . കഴിഞ്ഞ രണ്ടു ദിവസമായി ഫെയ്സ്ബുക്ക് , ട്വിറ്റർ , വാട്സാപ്പ് എന്നിവിടങ്ങളിലെ പ്രധാന ചർച്ചാ വിഷയം ദിലീപ് തന്നെ . കഴിഞ്ഞ ദിവസം ട്വിറ്ററിലെയും ഫെയ്സ്ബുക്കിലെ ട്രൻറിങ്ങ് വിഷയം ദിലീപിൻറെ അറസ്റ്റായിരുന്നു . ഇതിനു പുറമെ ദിലീപിൻറെ അറസ്റ്റുമായി ബന്ധപ്പെട്ടുള്ള ട്രോളുകളും കോമഡി വീഡിയോകളും സോഷ്യൽ മീഡിയയിൽ വൈറലാകുകയാണ് . ദിലീപിൻറെ ഗാനങ്ങളും സിനിമ പേരുകളും ട്രോളുകൾക്ക് കാരണമാകുന്നു . ദേശീയ മാധ്യമങ്ങളിലും വാർത്ത വന്നതോടെ ഗൂഗിൾ സെർച്ചിലും വലിയ കുതിപ്പുണ്ടായി . കഴിഞ്ഞ നവംബറിൽ ദിലീപ്–കാവ്യ വിവാഹം ഗൂഗിൾ സെർച്ചിങ് ട്രൻറിങ്ങിൽ ഏറെ മുന്നിലെത്തിയിരുന്നു . അമേരിക്ക , ഗൾഫ് രാജ്യങ്ങളിൽ നിന്നുള്ളവരാണ് ദിലീപിനെ സംബന്ധിച്ചുള്ള വിവരങ്ങൾ കൂടുതലായി സെർച്ച് ചെയ്തിരിക്കുന്നത് .